पाएं अपने शहर की ताज़ा ख़बरें और फ्री ई-पेपरडाउनलोड करें
नागपुर । दूल्हे के घर पहुंचते ही दुल्हन प्रेमी के साथ थाने पहुंची। ऐसे में शुक्रवार को दुल्हन की छोटी बहन से दूल्हे की शादी करा दी गई है। वाड़ी क्षेत्र में घटित इस वाकये से क्षेत्र में चर्चा का बाजार गर्म है।
महाजन वाड़ी निवासी 28 वर्षीय युवक निजी कंपनी में कार्यरत है। गुरुवार की सुबह उसकी शादी श्री गुरुदत्त स्मृति सभागृह में दतवाड़ी निवासी युवती से हुई । शादी दोनों परिवारों की रजामंदी से हुई। रात करीब दस बजे डीजे की धून पर बारात दुल्हन को लेकर दूल्हे के द्वार पहुंची।
नई नवेली दुल्हन के आंगन में कदम रखते ही उसका पारंपरिक रीति-रिवाजों से स्वागत किया गया। इसके बाद दुल्हन साथ आई सखियों के साथ अपने कमरे में चली गई। उसकी ननद व अन्य महिलाएं दुल्हन की आवभगत करने के साथ ही उससे हंसी-मजाक, ठिठोली करने में लगी हुई थी।
थाने से फोन आने पर उजागर हुआ मामला : दिन भर से थकावट में चूर होने के कारण सभी लोग गहरी नींद में सो गए थे। तभी एमआईडीसी व वाड़ी थाने से उन्हें फोन आया। इससे सब की नींद के साथ-साथ होश भी उड़ गए। दरअसल शादी के सुर्ख लाल जोड़े में ही दुल्हन अपने प्रेमी के साथ भाग कर थाने पहुंची थी।
थाने में दुल्हन ने शादी को अपनी मर्जी के खिलाफ बताते हुए प्रेमी के साथ जिंदगी गुजारने की बात की। मामले को लेकर पुलिस भी असमंजस में थी। इस बीच दोनों के परिजनों को भी थाने बुलाया गया था। वहां पर रिश्तेदारों की मदद से मामले को सुलझाने का प्रयास किया गया।
छोटी बहन से कराई शादी :
दुल्हन के इस तरह भाग जाने से दोनों परिवारों में आरोप-प्रत्योप का दौर चला। कुछ मध्यस्थों की मदद से इसका हल भी निकाल लिया गया। जिसके चलते शुक्रवार को शादी के स्वागत समारोह में दुल्हन की छोटी बहन से दूल्हे की शादी करा दी गई है। इससे दोनों परिवारों के बीच में पड़ी रिश्ते की दरारें मिट गर्इं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn